burgasdotpro/wikipedia huggingface dataset:
Majstrovstvá sveta v interkrose 2006

Majstrovstvá sveta v interkrose 2006 boli v poradí 8. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Szombathely, v Maďarsku v dňoch od 13.17. júna 2006, za účasti 7 ženských tímov. Ženský turnaj sa kvôli malému počtu prihlásených družstiev neorganizoval. Maďarsko bolo organizátorom svetového šampionátu druhýkrát, keď predtým hostilo toto podujatie v roku 2002, tiež v Szombathely. Zápasy sa odohrali v aréne Szombathelyi Egyetemi Sportcsarnok. Tretíkrát v rade získalo titul Česko, ktoré vo finálovom stretnutí zvíťazilo nad Talianskom.
David Warner

David Warner (* 29. júl 1941, Manchester – † 24. júl 2022, Londýn) bol anglický herec.
V profesionálnom divadle debutoval malou úlohou v roku 1962 v londýnskom "Royal Court Theatre" v hre "Sen noci svätojánskej". V 60. rokoch sa objavoval okrem iného aj v ďalších Shakespearovych inscenáciách, roku 1965 stvárnil titulnú rolu v "Hamletovi" v Royal Shakespeare Theatre. V roku 1963 sa tiež prvýkrát objavil vo filme "Tom Jones", o dva roky neskôr hral Henricha VI. v cykle BBC "War of the Roses". V priebehu 70. rokov 20. storočia hral napr. vo filmoch "Prichádza Satan!" (1976), "The Thirty Nine Steps" (1978) či "Čas po čase" (1979). Roku 1981 dostal cenu Emmy pre najlepšieho herca vo vedľajšej úlohe v minisérii alebo filme za rolu Pomponia Falca v "Masada". V roku 1985 stvárnil Reinharda Heydricha v televíznom filme "Hitlerova SS: Portrét zla" (tú istú postavu stvárnil v minisérii "Holokaust" z roku 1978), roku 1991 sa objavil v troch epizódach seriálu "Mestečko Twin Peaks".
Na prelome 80. a 90. rokov 20. storočia hral tiež v Star Treku. Najprv v roku 1989 stvárnil postavu veľvyslanca St. Johna Talbota v snímke "Star Trek V: najvzdialenejšej hranice", o dva roky neskôr si zahral vo filme "Star Trek VI: Neobjavené krajiny" klingónskeho kancelára Gorkona a roku 1992 sa objavil vo dvojdielnej epizóde „Zmena velenia“ seriálu "Star Trek: Nová generácia" ako cardassiansky gul Madred.
Venoval sa tiež rozhlasovej dramatickej tvorbe, dabingu animovaných snímok a seriálov i počítačových hier.
Wimbledon 2016

Wimbledon 2016 je grandslamový tenisový turnaj, ktorý sa uskutočnil od 27. júna do 10. júla 2016 na otvorených dvorcoch s trávnatým povrchom.
Finále.
Dvojhra mužov.
 Andy Murray vs. Milos Raonic, 6–4, 7–6(7–3), 7–6(7–2) 
Dvojhra žien.
 Serena Williamsová vs. Angelique Kerberová, 7–5, 6–3 
Štvorhra mužov.
 Pierre-Hugues Herbert / Nicolas Mahut vs. Julien Benneteau / Edouard Roger-Vasselin, 6–4, 7–6(7–1), 6–3
Štvorhra žien.
 Serena Williamsová / Venus Williamsová vs. Timea Babosová / Jaroslava Švedovová, 6–3, 6–4 
Zmiešaná štvorhra.
 Heather Watsonová / Henri Kontinen vs. Robert Farah / Anna-Lena Grönefeld, 7–6(7–5), 6–4
Slovensko na Letných olympijských hrách 2016

Slovensko na Letných olympijských hrách 2016 v Rio de Janeiro reprezentovalo 52 športovcov v 14 športoch. Vlajkonosičkou výpravy bola Danka Barteková.
Automobilizmus

Automobilizmus môže byť:
Eterno Agosto

Eterno Agosto je debutový album španielskeho speváka-skladateľa Álvara Solera.
Wimbledon 2015

Wimbledon 2015 je grandslamový tenisový turnaj, ktorý sa uskutočnil od 29. júna do 12. júla 2015 na otvorených dvorcoch s trávnatým povrchom.
Finále.
Dvojhra mužov.
 Novak Đoković vs. Roger Federer, 7–6(7–1), 6–7(10–12), 6–4, 6–3 
Dvojhra žien.
 Serena Williamsová vs. Garbiñe Muguruzová, 6–4, 6–4 
Štvorhra mužov.
 Jean-Julien Rojer / Horia Tecău vs. Jamie Murray / John Peers, 7–5, 6–4, 6–4
Štvorhra žien.
 Martina Hingisová / Sania Mirzová vs. Jekaterina Makarovová / Jelena Vesninová, 5–7, 7–6(7–4), 7–5
Zmiešaná štvorhra.
 Leander Paes / Martina Hingisová vs. Alexander Peya / Timea Babosová, 6–1, 6–1
Foibammón z Egypta

Foibammón () bol olympijský víťaz v pankratiu v roku 221.
Aurélios Foibammón, syn Posidónia z Egypta, si na 250. olympijských hrách v roku 221 vybojoval víťazstvo v pankratiu. Papyrusový zvitok "P.Lond. 3 1243" objavený v Egypte uvádza, že Foibammón bol "periodonikés", to znamená že sa v tejto disciplíne okrem hier v Olympii presadil aj na ostatných panhelénskych hrách počas štvorročného obdobia nazývaného olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
French Open 2016

French Open 2016 bol grandslamový tenisový turnaj, ktorý sa konal od 23. mája do 6. júna 2016 v Paríži na antukových dvorcoch Roland Gaross.
French Open 2015

French Open 2015 bol grandslamový tenisový turnaj, ktorý sa konal od 24. mája do 7. júna 2015 v Paríži na antukových dvorcoch Roland Gaross.
Federalizmus

Federalizmus je systém vládnutia na území, kde existuje deľba politickej moci medzi ústrednými orgánmi so sídlom v hlavnom meste a orgánmi nižších administratívno-územných jednotiek, ktoré môžu mať rozličné názvy (štát, spolková krajina, kantón, provincia...). Zatiaľ čo rozhodujúce celoštátne kompetencie, napríklad právo riadiť menový systém či prijímať zahraničnopolitické rozhodnutia, si vyhradzuje centrum, podriadené celky neraz disponujú významnou politickou autonómiou (napríklad v otázkach školstva, zdravotníctva, sociálnych zariadení, cestnej infraštruktúry a pod.). 
Federálne zriadenie je typické najmä pre veľmi rozsiahle krajiny ako sú Austrália, Brazília, Kanada, India či Spojené štáty, alebo pre krajiny, ktoré sú vnútorne rozdelené (etnicky, jazykovo, historicky) hoci tvoria kompaktný zemepisný celok - Belgicko, Švajčiarsko. Hlavným ukazovateľom faktickej moci územných jednotiek federácie je ich veľkosť podielu na celoštátnych príjmoch, ktorý majú pod kontrolou - v porovnaní s celkovou sumou financií, ktorých toky riadi priamo federálne centrum. Protipólom federácie je unitárny štát, kde sa všetky zásadné rozhodnutia prijímajú na centrálnej úrovni.
Australian Open 2016

Australian Open 2016 je grandslamový tenisový turnaj, ktorý sa hral od 18. januára do 31. januára 2016 v austrálskom Melbourne. Hral sa na otvorených dvorcoch s tvrdým povrchom Plexicushion.
Australian Open 2015

Australian Open 2015 je grandslamový tenisový turnaj, ktorý sa hral od 19. januára do 1. februára 2015 v austrálskom Melbourne. Hral sa na otvorených dvorcoch s tvrdým povrchom Plexicushion.
Majstrovstvá sveta v interkrose 2008

Majstrovstvá sveta v interkrose 2008 boli v poradí 9. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Kriense, v kantóne Luzern, vo Švajčiarsku v dňoch od 15.20. júla 2008, za účasti 6 mužských a 4 ženských tímov. Švajčiarsko bolo organizátorom svetového šampionátu druhýkrát, keď predtým hostilo toto podujatie v roku 2004, v Sursee. Zápasy sa odohrali v aréne Krauerhalle s kapacitou 1 300 divákov. V mužskej kategórii získalo titul štvrtýkrát v rade Česko, ktoré vo finálovom stretnutí zvíťazilo nad Kanadou. U žien zvíťazilo rovnako Česko po finálovej výhre nad Kanadou.
Dotyky

Dotyky môže byť:
Kupeckého ulica (Bratislava)

Kupeckého ulica je ulica v Bratislave, v mestskej časti Ružinov. Je pomenovaná podľa maliara Jána Kupeckého (1666 – 1740).
Tiahne sa od Záhradníckej po Jelačičovu, sú na ňu kolmé Šumavská a Žellova.
Na Kupeckého 3 má sídlo slovenská letecká spoločnosť AirExplore.
Zaujímavosti.
Na tejto ulici stojí fontána z filmu Fontána pre Zuzanu.
Panamerické majstrovstvá v tchoukballe 2012

Panamerické majstrovstvá v tchoukballe 2012 boli 1. panamerické majstrovstvá v tchoukballe, ktoré organizuje Medzinárodná tchoukballová federácia (FITB). Konali sa v dňoch od 27.30. júna 2012 v meste Atlántida, v departmente Canelones, v Uruguaji, za účasti 5 mužských a 4 ženských tímov. Tituly v mužskej i ženskej kategórii získali družstvá Brazílie.
Didas z Egypta

Didas ("Didas") bol antický boxer, účastník olympijských hier v roku 125.
Staroveký autor Pausanias uvádza, že Didas z egyptského nomu "Arsinoitina" bol na 226. olympijských hrách potrestaný za prijatie úplatku. Sám autor o tom píše: „"Sú tu ešte iné dve sochy, diela z mojej doby. Počas dvesto dvadsiatej šiestej olympiády sa prezradilo, že sa pästní zápasníci dohodli o víťazstve a odmene. Namiesto toho však dostali pokuty. I boli Diovi sochy postavené, jedna po ľavej strane pri vchode na stadion a druhá po pravej strane. Títo pästní zápasníci sa menovali Didas, a ten ktorý dal peniaze Sarapammón, pochádzali z jedného nomu v Egypte, z toho najmenšieho Arsinoitina. Skutočne sa zdá prekvapujúce, ako môže niekto nemať ani trochu v úcte boha v Olympii a prijímať alebo dávať dary pre zápas...""
Podplácanie alebo prijatie úplatku sa na starovekých olympijských hrách prísne trestalo. Previnilci museli za trest postaviť v okrsku Olympie tzv. pokutové sochy, ktoré sa mali stať „"večným svedectvom hanby."" Pre previnilcov to bola veľká finančná záťaž, lebo tieto sochy boli veľmi drahé.
Laurence Fishburne

Laurence John Fishburne (* 30. júl 1961, Augusta, Georgia, USA) je americký herec, scenárista a režisér.
Preslávil sa predovšetkým rolou Morphea vo sci-fi trilógii "Matrix", Perryho Whitea v supermanskom snímku "Muž z ocele", alebo vyšetrovateľa Raymonda Langston v 9.-11. sérii seriálu "". Kasovým trhákom bola aj snímka "Tajomná rieka" z roku 2003.
V Hollywoode prerazil v roku 1979 vďaka dráme Francisa Forda Coppolu z vietnamskej vojny "Apocalypse Now". Za rolu Ike Turnera v životopisnej snímke o speváčke Tine Turner "Čo s tým má spoločné láska" bol roku 1994 nominovaný na Oscara. Dvakrát získal televíznu cenu Emmy, roku 1997 za televízny film "Miss Evers' Boys", roku 1993 za seriál "TriBeCa". V roku 1992 získal tiež divadelnú cenu Tony za predstavenie "Two Trains Running". Ku krimi "Once in the Life" napísal scenár a celý film aj režíroval.
V začiatkoch svojej kariéry vystupoval pod menom Larry Fishburne. Je manželom herečky Giny Torresovej, ktorú spoznal pri nakrúcaní druhej časti Matrixu, "Matrix Reloaded".
Programovanie

Programovanie môže byť:
Vodné pólo na Letných olympijských hrách 1900

Vodné pólo na Letných olympijských hrách 1900 bol vodnopólový turnaj v rámci multišportového podujatia Letných olympijských hier 1900. Konal sa v Paríži, vo Francúzsku v dňoch od 11.12. augusta 1900, za účasti 7 klubových celkov. Vodnopólový turnaj sa na hrách organizoval prvýkrát a iba v mužskej kategórii, hoci sa pôvodne plánoval uskutočniť už v roku 1986 v Aténach, ale kvôli malému počtu prihlásených družstiev bol zrušený. Zápasy sa hrali v Seine neďaleko mesta Courbevoie.
Titul získal Osborne Swimming Club zo Spojeného kráľovstva, ktorý vo finálovom zápase zvíťazil nad celkom Brussels Swimming and Water Polo Club z Belgicka.
Zoznam predstaviteľov mesta Prešov

Zoznam predstaviteľov mesta Prešov obsahuje richtárov, prednostov a primátorov Prešova.
Udelením mestských privilégií v roku 1299 získali Prešovčania právo voliť si svojho richtára. Takýto richtár stelesňoval najvyššiu výkonnú a súdnu moc v meste. Bol volený spomedzi vážených mešťanov obyčajne na jeden rok. Prvým richtárom v meste Prešov, ktorého meno sa zachovalo, bol Hanus zvaný Ogh, ktorý sa v historických prameňoch spomína už v roku 1314. Kompletný zoznam všetkých richtárov Prešova sa však podarilo historikom skompletizovať až od roku 1497. Najvyšším predstaviteľom Prešova nikdy v histórii až do roku 2014 nebola žena. V tomto roku si obyvatelia zvolili prvýkrát za primátorku ženu, stala sa ňou Andrea Turčanová.
Minická skála

Prírodná pamiatka Minická skála bola vyhlásená v roku 1987 a nachádza sa na juhozápadnej hranici okresu Mělník pri Miniciach, okrajovej časti mesta Kralupy nad Vltavou. Dôvodom ochrany je zvyšok stepných spoločenstiev.
Opis oblasti.
K najvýznamnejším rastlinám v oblasti patrí cesnak tuhý, rastúci v Česku len na niekoľkých miestach. Ďalej potom zúbkokvet žltý. Z húb je preukázaný výskyt parazitického ohňovca ohňovca hrboľkatého a z bruchatiek "(gasteromycetes)" vzácne rozpadavec biely, hviezdovka bradavičnatá a hviezdovka Schmidelova. Skala údajne pri pohľade od cesty pripomína profil K. H. Borovského, a preto jej miestni ľudia hovoria tiež "Havlíčkova skala".
Stráně Hlubokého dolu

Prírodná pamiatka Stráně Hlubokého dolu bola vyhlásená roku 2001 a nachádza sa pri obci obce Tupadly. Dôvodom ochrany je ochrana xerotermnej lokality na hranách skál s výskytom vzácnych a ohrozených spoločenstiev organizmov. Správcom územia je Správa CHKO Kokořínsko.
Popis oblasti.
Zo vzácnych a chránených rastlín rastú v oblasti oi. poniklec lúčny český, kosatec bezlistý, jasenec biely, zvonček bolonský, kavyľ Ivanov alebo lipkavec sivý. Zo vzácnejších druhov drevín rastie v oblasti napr. hruška planá, jarabina brekyňová alebo borievka obyčajná. Fauna bola preskúmaná v území iba orientačne, zaujímavý je ale výskyt niektorých vzácnych druhov pavúkov.
The CW

The CW Television Network (skrátene The CW) je americká televízna stanica, ktorá je prevádzkovaná The CW Network, LLC a vlastníkmi sú Paramount Global, a Warner Bros. Discovery – (limited liability joint venture). Názov CW sa skladá z iniciálok C (CBS) a W (Warner Bros.). Stanica je nasledovníkom kanálov The WB a UPN.
Charakteristika.
Stanica je určená predovšetkým pre divákov vo vekovom rozhraní 18 až 34 rokov.
Varazdat

Varazdat (, , * 4. storočie† 4. storočie) bol arménsky kráľ z arsakovskej dynastie, ktorý vládol v rokoch 374 - 378.
Po zvrhnutí a zabití arménskeho kráľa Papa v roku 374 sa rímsky cisár Valens rozhodol dosadiť na prázdny trón arménskeho aristokrata Varazdata, žijúceho v Konštantinopole, údajného príslušníka rodu Arsakovcov, ktorý mal hájiť rímske záujmy v strategicky položenom nárazníkovom štáte na hranici so Sasánovskou ríšou. Varazdat sa však dostal do sporu s vplyvnými sparapetmi (veliteľmi vojska) z rodu Mamikonianov: prvého z nich, Musela, nechal popraviť, ale druhý, Manuel, ho zvrhol a vyhnal z krajiny. Varazdat pravdepodobne dožil svoj život vo vyhnanstve v Británii, ale podľa iných verzií ho buď zabili pri palácovom sprisahaní, alebo v boji s Peržanmi, alebo zomrel ako zajatec Rimanov. Dátum jeho smrti nie je známy.
Mojžiš Chorénsky vo svojej kronike uvádza, že Varazdat zvíťazil na 291. olympijských hrách v pästnom zápase ("pygmé") O správnosti tejto informácie vznikli pochybnosti: 291. olympiáda pripadla na rok 385, kedy už bol Varazdat starnúci muž. O tomto dátume nemali pochybnosti starší bádatelia (H. G. Förster a iní).
Novší autori (L. Moretti, B. Kyrkos, N. Jaluris a iní) sa vo väčšine prikláňajú k 287. hrám, t. j. k roku 369, lebo práve Varazdatova popularita olympijského víťaza mohla byť dôvodom, prečo si ho cisár Valens vybral za spojenca. Varazdat tak patrí medzi posledných známych olympijských víťazov z doby úpadku starovekých olympijských hier. Varazdat mal na rozdiel od svojich dávnych predkov priateľský vzťah ku Grékom. Arménski historici z 5. stor. ako Faustus Byzantský alebo Mojžiš Chorénsky o ňom zhodne tvrdia, že bol „"mužom statočným, s mocným úderom ruky a s nebojácnym srdcom.""
V roku 1998 v Olympii odhalili Varazdatovu sochu, ktorú vytvoril arménsky sochársky majster Levon Tokmajyan.
Paul Anka

Paul Anka (* 30. júl 1941, Ottawa, Kanada) je kanadsko-americký spevák, textár a príležitostne aj herec, so sýrskymi predkami.
Životopis.
Narodil sa v hlavnom meste Kanady Ottawe. Už v mladosti písal texty k piesňam. Svoj najväčší hit pieseň "Diana" napísal vo svojich šestnástich rokoch a krátko na to sa stal idolom fanúšikov a hlavne fanúšičiek aj za hranicami svojej rodnej krajiny. Pieseň vyšla na platni v roku 1957. Po ďalších textoch prišiel hit, ktorý napísal v roku 1969, pieseň "My Way". V jeho repertoári prevažujú kantilénové melódie s anglickými textami. Svoje piesne sprevádza hrou na klavír, banjo, príležitostne aj na iný nástroj. Príležitostne hrá aj vo filmoch. Jeho najznámejší film je "Keep It Cool".
So svojou prvou manželkou má 5 dcér, ich mená začínajú na A. S druhou manželkou, s ktorou má syna, sa rozviedli v roku 2010. Na začiatku 90. rokov spoluvlastnil hokejový klub NHL Ottawa Senators. Od roku 1990 má občianstvo USA.
High School Musical (séria)

Filmová séria High School Musical pozostáva z troch Disney muzikálových a romanticko-komediálnych filmov. Režíroval ich Kenny Ortega a vytvoril Peter Barsocchini. Hlavné roly stvárňujú: Zac Efron, Vanessa Hudgens, Ashley Tisdale, Lucas Grabeel, Corbin Bleu a Maonique Coleman.
Vodné pólo na Letných olympijských hrách 1908

Vodné pólo na Letných olympijských hrách 1908 bol vodnopólový turnaj v rámci multišportového podujatia Letných olympijských hier 1908. Konal sa v Londýne, vo Spojenom kráľovstve v dňoch od 15.22. júla 1908, za účasti 4 tímov. Nováčikmi olympijského turnaja boli družstvá Holandska a Švédska. Tímy Maďarska a Rakúska sa odhlásili už po vyžrebovaní a ich zápasy boli skrečované. Vodnopólový turnaj sa na hrách organizuje od roku 1900 a toto bolo jeho 3. vydanie. Zápasy sa odohrali v bazéne, ktorý bol inštalovaný na atletickom štadióne White City Stadium, na ktorom sa odohrala takmer polovica všetkých olympijských súťaží. Bazén mal dĺžku 100, šírku 15 a hĺbku v strede 3,7 m.
Titul získalo domáce , ktorý vo finálovom zápase zvíťazilo nad .
Čajakova ulica (Bratislava)

Čajakova ulica je ulica v Bratislave, v mestských častiach Staré Mesto a Nové Mesto. Je pomenovaná podľa mesta Jána Čajaka (1863 – 1944), slovenského spisovateľa.
Tiahne sa od Beskydskej po Kraskovu, križuje Smrečiansku, je rovnobežná s Pionierskou a Mikovíniho.
Čajakova ulica

Čajakova ulica je ulica:
Polemón z Petry

Polemón ("Polemón") bol olympijský víťaz v behu na jedno stadion v roku 21.
Polemón, pravdepodobne z macedónskej Petry, zvíťazil na 200. olympijských hrách v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Polemón dal ako víťaz v behu na jedno stadion 200. olympiáde svoje meno, pretože menom víťazov jednotlivých pretekov v tejto disciplíne sa označovali všetky olympiády.
Olympijské víťazstvo Polemóna je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
O₂ World

O₂ World môže byť:
Mercedes-Benz Arena

Mercedes-Benz Arena môže byť:
Bývalé názvy štadiónov:
Podobne nazvané štadióny:
Juraj Raýman

Juraj Raýman (* 12. júl 1972, Spišská Sobota) je slovenský scenárista a spisovateľ. 
Životopis.
Juraj Raýman (1972) absolvoval štúdium  filmovej scenáristiky a dramaturgie FTF VŠMU. Dlhodobo sa venuje najmä detskej tvorbe . Okrem dvoch synov, je autorom viacerých rozprávkových kníh: „Vianočka udatný, medveď Mňau, drak Čau a originál princezná Fujara Lopúchová“, „Emil z hôr“, „Náš brat Hlavička“, či knižnej série „Drobci“. Pre rozhlas napísal pôvodný rozprávkový seriál „Tajomná píšťala“, autorskú adaptáciu ľudovej legendy „O čiernom mlyne“ a adaptáciu vlastnej literárnej predlohy „Hlavička“, ktorá na festivale rozhlasových rozprávok získala cenu divákov aj odbornej poroty. 
Ako scenárista spolupracoval na projektoch Drobci, Websterovci a filmovej adaptácii príbehu o osemročnej Alici a jej neobyčajnom bratovi, ktorý, pre vlastnú bezpečnosť, nosí na hlave ochrannú prilbu a preto ho prezývajú „Hlavička“.
Vodné pólo na Letných olympijských hrách 1912

Vodné pólo na Letných olympijských hrách 1912 bol vodnopólový turnaj v rámci multišportového podujatia Letných olympijských hier 1912. Konal sa v Štokholme, vo Švédsku v dňoch od 7.16. júla 1912, za účasti 6 tímov. Nováčikmi olympijského turnaja boli družstvá Maďarska a Rakúska. Vodnopólový turnaj sa na hrách organizuje od roku 1900 a toto bolo jeho 4. vydanie. Zápasy sa odohrali v štokholmskom zálive Djurgårdsbrunnsviken, v ktorom sa konali aj súťaže v plávaní, skokoch do vody, veslovaní a v modernom päťboji.
Titul obhájilo , ktoré vo finálovom zápase zvíťazilo nad . Turnaj sa hral tzv. Bergvallovým systémom, v ktorom sa najprv rozhodlo o víťazovi a až v následných zápasoch sa rozhodovalo o ostatných medailistoch.
Stráně Truskavenského dolu

Prírodná pamiatka Stráně Truskavenského dolu bola vyhlásená roku 2001 a nachádza sa na severnej strane Truskavenského dolu, patriaceho do katastrálneho územia Truskavna obce Kokořín v CHKO Kokořínsko. Dôvodom ochrany je ochrana xerotermnej lokality na hranách skál.
Popis oblasti.
Pieskovcová oblasť je porastená teplomilnými trávnikmi s populáciami niekoľkých vzácnych a ohrozených rastlín, najmä ponikleca lúčneho českého, kosatca bezlistého, kavyľa Ivanovho, smldníka jelenieho, omanu srstnatého a kriticky ohrozeného nátržníka skalného. Zo vzácnych druhov bezstavovcov žijú v oblasti reliktné komôrkáre Atypus piceus a Atypus affinis.
Vavrinec (učeník Cyrila a Metoda)

Svätý Vavrinec (gr. Λαυρεντιος, csl. Лаѵрентїй) bol jedným z najvýznamnejších učeníkov svätých Cyrila a Metoda. Spomína sa v niekoľkých prameňoch, napríklad v Živote Klimenta Ochridského od arcibiskupa svätého Teofylakta Ochridského (prelom 11.-12.stor.) či v Rozprave o preklade Svätého písma (15. stor.). Niekedy sa spomína spolu so sedmopočetníkmi, resp. namiesto sv. Sávu. Preto sa niektorí bádatelia domnievajú, že Vavrinec a Sáva sú jedna a tá istá osoba a Sáva je Vavrincovo mníšske meno. Iní sa domnievajú, že ide o dve osoby. O jeho pôvode, živote, diele a pôsobení v rámci cyrilo-metodskej misie sa nevie nič presnejšie, na základe mena sa usudzuje, že mohol byť z Panónie.
Vavrinec (priezvisko)

Vavrinec je slovenské priezvisko, odvodené od mena Vavrinec. Ženská prechýlená podoba je Vavrincová. Najčastejšie je (s výrazným odstupom) v obci Veľké Orvište (okres Piešťany), potom v Maduniciach (okres Hlohovec) a Piešťanoch. 
Známi nositelia.
Pozri v článku Vavrinec.
Netřebská slaniska

Prírodná pamiatka Netřebská slaniska boli vyhlásené v roku 1987 a nachádzajú sa pri obci Úžice. Dôvodom ochrany sú prirodzené slaninomilné spoločenstvá s výskytom soľanky Valerandovej ("Samolus valerandi").
Popis oblasti.
Chránené územie leží v úzkom pruhu pozdĺž železničnej trate. Z druhej strany naň nadväzuje pole, čo je dôvodom k zmytiu živín a pesticídov, ktoré chránené územie ohrozujú. Ešte v 90. rokoch 20. storočia tu bola potvrdená kriticky ohrozená soľanka Valerandova ("Samolus valerandi"). Nie je dokázaný výskyt v Česku kriticky ohrozených druhov zemežlč pobrežná slatinná, škripinec nízky ("Schoenoplectus supinus") a pakolenec slanomilný ("Spergularia salina"), v minulosti tu však ich výskyt preukázaný bol.
Vavřinec (priezvisko)

Vavřinec je české priezvisko, odvodené od mena Vavrinec. Ženská prechýlená podoba je Vavřincová. Najčastejšie je v mestách Praha a Tábor. Na Slovensku je veľmi zriedkavé, vyskytuje sa len v Komárne. 
Známi nositelia.
Pozri v článku Vavřinec.
Palackého ulica (Bratislava)

Palackého ulica je ulica v Bratislave, v mestskej časti Staré Mesto. Je pomenovaná podľa Františka Palackého (1798 – 1876), českého historika a politika. Je rovnobežná s Medenou, ústí do Jesenského.
Národné kultúrne pamiatky.
Na ulici sa nachádzajú národné kultúrne pamiatky – budovy s číslami 1, 2, 3, 4, 5, 8, 12, 14. 
Základná škola Matky Alexie má sídlo v budove na Palackého 1. V minulosti v nej sídlilo aj gymnázium Matky Alexie, ktoré sa v súčasnosti nachádza na Jesenského 4/A.
Na Palackého 2 stojí Reduta, bola postavená v rokoch 1913 – 1919 v novobarokovom štýle. Je využívaná ako koncertná sieň..
Eklektická budova na Palackého 3 bola postavená začiatkom 20. storočia, je súčasťou objektu základnej školy.
Na Palackého 4 stojí neskorobarokový meštiansky dom postavený v tretej štvrtine 17. storočia. Na Palackého 5 sa nachádza eklektický dom z roku 1870.
Meštianske domy z druhej polovice 18. storočia sa nachádzajú na Palackého 8 a 12. Na Palackého 14 sa nachádza eklektický nájomný dom zo začiatku 20. storočia.
Watch Dogs 2

Watch Dogs 2 je pokračovanie v sérii hier Watch Dogs. Jedná sa o open-world hru z pohľadu tretej osoby. Hru vyvíja Ubisoft Montreal. Ide o pokračovanie k hre Watch Dogs z roku 2014. Hra vyšla 15. novembra 2016. Dej sa odohráva v dnešnej dobe v San Franciscu a sleduje príbeh Marcusa Hollowaya.
Zápletka.
V nadviazanosti na Chicago, San Francisco sa stáva ďalším mestom pre inštaláciu ctOS systému (centrálny operačný systém), ktorý spája každého so všetkým. Hra obsahuje nového protagonistu, ktorý sa volá Marcus Holloway (Ruffin Prentiss), ide o mladého a inteligentného hakera z Oaklandu (Kalifornia). Bol neprávom obvinený zo zločinu, ktorý nespáchal. Keď sa modernizoval systém ctOS na ctOS 2.0, systém spojil jeho osobné informácie so zločinom. Keď zistil, že systém škodí nevinným obyvateľom San Francisca, rozhodol sa pracovať pre hakerskú skupinu DedSec aby zničil systém ctOS 2.0 a Blume, tvorcu systému.
Vydanie.
Dňa 8. júna 2016 Ubisoft prezradil, že hra by mohla byť vydaná 15. novembra toho istého roku pre platformy Microsoft Windows, PlayStation 4 a Xbox One v šiestich samostatných edíciách.
Watch Dogs

Watch Dogs je akčná adventúra s otvoreným svetom, v ktorej sa vžijete do úlohy Aidena Pearca, ktorý sa snaží pomstiť svojimi hackerskými a bojovými schopnosťami vraždu svojej netere. Vyvíja ju štúdio Ubisoft Montreal a publikoval ju Ubisoft. Hra vyšla 27. mája 2014. Hra je dostupná na PC a konzolách starej aj novej generácie - Xbox 360, PlayStation 3, Wii U, PlayStation 4 a Xbox One.
Koncept a príbeh.
Hra Watch Dogs sa odohráva v Chicagu ovládanom centrálnym operačným systémom (ctOS). Základným princípom hry je hackovanie tohto systému, s ktorého pomocou môže Aiden na svojej ceste za spravodlivosťou ovládať mesto, respektíve časti napojené na ctOS. Svoju obeť tak je možné napríklad uväzniť uprostred dopravnej nehody. Hra má aj prepracovaný multiplayer, v ktorom si hráči môžu vzájomne zasahovať do hry a buď si takto pomôcť, alebo naopak uškodiť.
Aiden Pearce.
Aiden Pearce je veľmi zdatný hacker, ktorý sa dokáže bez problémov nabúrať do riadiaceho systému mesta Chicago. Všetky doteraz uverejnené trailery a screenshoty ho opisujú ako celkom samotárskeho človeka, ktorý sa snaží chrániť svoju rodinu pred nekalými živlami. Avšak táto snaha o to, stať sa akýmsi „pomstiteľom či samozvaným ochrancom“ sa mu postupne vymyká a dostáva sa v mnohých prípadoch až za hranu zákona.
Filmová adaptácia.
Ubisoft plánuje do budúcnosti natočiť film podľa tejto predlohy cez ich pobočku Ubisoft Motion Pictures.
Killing Time

Killing Time je 3D first-person hra vydaná spoločnosťou 3DO pre svoju hernú konzolu 3DO v roku 1995. Ide v podstate o ďalšiu variáciu hry Doom, avšak s dôrazom kladeným na celkovú hernú atmosféru. K nej nemalou mierou prispieva originálny soundtrack, zvukové efekty a prostredie, v ktorom sa hra odohráva. Hra obsahuje veľa videosekvencií, v ktorých účinkujú profesionálni herci. Obdivuhodná je okrem hudobnej stránky tiež presnosť, s akou tvorcovia použili poznatky o starovekom Egypte.
Charakteristika.
Hráč ovláda postavu súkromného detektíva, ktorý je uväznený na ostrove Matinicus, ktorý spadá do štátu Maine. V roku 1932 sa Tess Conway, dedič rozsiahlych nehnuteľností, stratí vrátane svojich priateľov po tom, čo experimentovali s prastarými egyptskými vodnými hodinami, ktoré majú zaručiť nesmrteľnosť. Cieľom hry je nájsť tieto hodiny a odkryť tajomstvo ukryté na Conwayových poliach.
Faidimos z Alexandrie

Faidimos ("Faidimos") bol olympijský víťaz v pankratiu dorastencov v roku 200 pred Kr.
Na 145. olympijských hrách v roku 200 pred Kr. sa do programu hier zaradil pankration dorastencov. V novej disciplíne sa najviac darilo Faidimovi z tróadskej Alexandrie, ktorý sa vo vylučovacom systéme prebojoval až do finále, kde si vybojoval olympijský triumf.
Pankration bol kombináciou boxu a zápasenia. Dobre to vystihujú slová filozofa Aristotela: "„kto má silu, čo zovrie súpera, je zápasník, a kto vie zasiahnuť súpera mocným úderom, je boxer; kto oboje dokáže spojiť, je pankratista.“".
Vodné pólo na Letných olympijských hrách 1920

Vodné pólo na Letných olympijských hrách 1920 bol vodnopólový turnaj v rámci multišportového podujatia Letných olympijských hier 1920. Konal sa v Antverpách, v Belgicku v dňoch od 22.29. augusta 1920, za účasti 12 tímov. Nováčikom olympijského turnaja bolo 6 družstiev: Brazília, Česko-Slovensko, Grécko, Španielsko, Švajčiarsko a Taliansko. Vodnopólový turnaj sa na hrách organizuje od roku 1900 a toto bolo jeho 5. vydanie. Zápasy sa odohrali na plaveckom štadióne Stade Nautique d'Antwerp, na ktorom sa konali aj súťaže v plávaní a v skokoch do vody. 
Titul tretíkrát v rade získalo , ktoré vo finálovom zápase zvíťazilo nad domácim . Turnaj sa opäť hral tzv. Bergvallovým systémom, v ktorom sa najprv rozhodlo o víťazovi a až v následných zápasoch sa rozhodovalo o ostatných medailistoch.
Vodné pólo na Letných olympijských hrách 1924

Vodné pólo na Letných olympijských hrách 1924 bol vodnopólový turnaj v rámci multišportového podujatia Letných olympijských hier 1924. Konal sa v Paríži, vo Francúzsku v dňoch od 12.20. júla 1924, za účasti 13 tímov. Nováčikom olympijského turnaja bolo družstvo Írska. Naopak, Rakúsko z neho pred jeho začatím odstúpilo. Vodnopólový turnaj sa na hrách organizuje od roku 1900 a toto bolo jeho 6. vydanie. Zápasy sa odohrali v plaveckom centre Piscine des Tourelles s kapacitou tribún pre 10 000 divákov, v ktorom sa konali aj súťaže v plávaní, skokoch do vody a v modernom päťboji. 
Titul získalo domáce , ktoré vo finálovom zápase zvíťazilo nad . Turnaj sa opäť hral tzv. Bergvallovým systémom, v ktorom sa najprv rozhodlo o víťazovi a až v následných zápasoch sa rozhodovalo o ostatných medailistoch.
Evonne Goolagongová Cawleyová

Evonne Fay Goolagongová-Cawleyová (* 31. júl 1951, Griffith, Austrália) je bývalá austrálska profesionálna tenistka a ženská svetová jednotka vo dvojhre.
Za svoju kariéru vyhrala štrnásť Grand Slamov, z toho sedem v dvojhre, šesť vo štvorhre a jeden v mixe. V rokoch 1974 - 1977 dokázala na Australian Open vyhrať štyrikrát v rade ako dvojhru, tak i ženskú štvorhru.
V rokoch 1971, 1973 a 1974 bola členkou víťazného austrálskeho tímu, ktorý triumfoval vo Fed Cupe (Pohár národov).
V rokoch 1974 a 1976 vyhrala záverečný Turnaj majsteriek pre najlepšie hráčky sezóny.
Životopis.
Pochádza z domorodej austrálskej aborigénskej rodiny. Vyrastala spolu so siedmimi súrodencami v malom vidieckom meste Barellan v Novom Južnom Walese. Od útleho veku hrala tenis. Keď mala 16 rokov, prišiel sa na jej talent pozrieť Vic Edwards, majiteľ tenisovej školy v Sydney, ktorý dostal tip od dvoch svojich asistentov a hneď rozpoznal jej nadanie. Okamžite s ním odišla do Sydney, kde dokončila v roku 1968 strednú školu, ale predovšetkým sa naplno venovala tenisu v Edwardsovom tenisovom centre.
V priebehu svojej kariéry sa vydala v roku 1975 za britského profesionálneho tenistu Rogera Cawleyho. V roku 1983 sa manželia usadili v USA v Naples na Floride. Po ôsmich rokoch sa pár vrátil do Austrálie a usadili sa v Noosa Heads v Queenslande, kde vychovávali dve deti - dcéru Kelly (* 1977) a syna Morgana (* 1981).
V roku 1988 bola uvedená do Medzinárodnej tenisovej siene slávy.
V roku 1972 bola ocenená Radom britského impéria (MBE) a o desať rokov neskôr v roku 1982 dostala Rad Austrálie (AO).
V roku 2002 bola menovaná kapitánkou austrálskeho fedcupového tímu.
Vodné pólo na Letných olympijských hrách 1928

Vodné pólo na Letných olympijských hrách 1928 bol vodnopólový turnaj v rámci multišportového podujatia Letných olympijských hier 1928. Konal sa v Amsterdame, v Holandsku v dňoch od 4.11. augusta 1928, za účasti 14 tímov. Nováčikmi olympijského turnaja boli družstvá Argentíny, Luxemburska a Malty. Vodnopólový turnaj sa na hrách organizuje od roku 1900 a toto bolo jeho 7. vydanie. Zápasy sa odohrali na dočasne postavenom plaveckom štadióne Olympic Sports Park Swim Stadium, v ktorom sa konali aj súťaže v plávaní, skokoch do vody a v modernom päťboji. O rok neskôr bol štadión demontovaný.
Titul získalo , ktoré vo finálovom zápase zvíťazilo nad . Turnaj sa hral naposledy tzv. Bergvallovým systémomv tomto prípade modifikovaným, v ktorom sa najprv rozhodlo o víťazovi a v následných zápasoch sa rozhodovalo o bronzovom medailistovi.
Nad lomom

Nad lomom je ulica v Bratislave, v mestskej časti Staré Mesto. 
Tiahne sa z juhu na sever od Nábrežia armádneho generála Ludvíka Svobodu po Hrebendovu, sú na ňu kolmé ulice Malá, Údolná, Na kopci, Pod Bôrikom a Buková.
Na adrese Nad lomom 28 má sídlo veľvyslanectvo Maďarska. Na rohu s Bukovou ulicou sa nachádza Rodinný dom Ivana Matušíka.
Nábrežie arm. gen. Ludvíka Svobodu

Nábrežie arm. gen. Ludvíka Svobodu (predtým Karloveská cesta) je nábrežie v Bratislave, v mestskej časti Staré Mesto. Je pomenované podľa Ludvíka Svobodu (1895 – 1979), československého generála a politika spred novembra 1989, prezidenta ČSSR.
Smeruje z východu na západ od Mosta SNP po Most Lanfranconi, je rovnobežné s Dvořákovým nábrežím, ktoré sa tiahne v tesnej blízkosti Dunaja. V roku 1992 sa od neho oddelila Botanická ulica. Je významnou dopravnou tepnou, ktorá spája mestské časti Staré Mesto a Karlova Ves.
Na nábreží sa nachádza Vodná veža, gotická fortifikačná stavba. Do roku 2015 sa tu nachádzal Park kultúry a oddychu.
Špičák u Střezivojic

Prírodná pamiatka Špičák u Střezivojic, je malé chránené územie v CHKO Kokořínsko, 6 km južne od Dubej.
Popis.
Chránené územie bolo vyhlásené dňa 29. mája 1979 na rozlohe 0,5 ha na ochranu 13 metrov vysokej pieskovcovej skalnej ihly, presýtenej železitými inkrustáciami, ktoré vytvorili na jej povrchu drobné misky, ružice, rímsy a iné formy. Vrchol ihly má nadmorskú výšku 390 m. V okolitom zmiešanom lesnom poraste prevažuje buk lesný a hrab obyčajný.
Polabí u Kostelce

Prírodná pamiatka Polabí u Kostelce leží na pravom brehu rieky Labe, neďaleko obcí Kostelec nad Labem, Tišice, Křenek a Záryby na území okresov Mělník a Praha-východ v Stredočeskom kraji. Pamiatka bola vyhlásená v roku 2014 a je vedená v evidencii AOPK ČR pod ev. číslom 6016.
Predmet ochrany.
Predmetom ochrany je nadpriemerne zachovalá riečna niva veľkého toku s charakteristickou mozaikou lužných lesov, lúk, vodných plôch a mokradí s výskytom radu vzácnych druhov rastlín a živočíchov.
Démaratos z Efezu

Démaratos ("Démaratos") bol olympijský víťaz v behu na jedno stadion v rokoch 4 pred Kr. a 1.
Démaratos z Efezu si na 194. a na 195 olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Démaratos dal ako víťaz v behu na jedno stadion 194. a 195. olympiáde svoje meno, pretože menom víťazov jednotlivých pretekov v tejto disciplíne sa označovali všetky olympiády.
Olympijské víťazstvá Démarata sú uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Hejtovanie

Hejtovanie (dokonavý vid: hejtnutie, príslušná osoba je hejter, príslušný prejav sa niekedy označuje aj ako hejt; všetko pochádza z angl. hate = nenávidieť) je hovorový výraz (neologizmus) pomerne nejednoznačného významu, ktorý môže znamenať:
Hejt môže byť okrem toho nárečovo pokrik na kone či kravy, aby išli napravo (synonymum: hejta).
Slovenská chemická spoločnosť pri Slovenskej akadémii vied

Slovenská chemická spoločnosť pri SAV (skr. SCHS) je dobrovoľná vedecká spoločnosť združujúca slovenských odborníkov v oblasti chémie. Je jednou z najvýznamnejších a najstarších vedeckých a odborných organizácií na Slovensku. Bola založená v r. 1929 a v súčasnosti združuje okolo 1000 chemikov a pracovníkov príbuzných odborov. Je členkou Rady slovenských vedeckých spoločností pri SAV, Medzinárodnej únie pre čistú a aplikovanú chémiu (IUPAC), členkou Európskej asociácie pre chemické a molekulové vedy (EuChemS), European Chemistry Thematic Network Association (ECTNA), negociuje vstup do združenia ChemSocPub a iniciovala založenie Slovenského národného komitétu pre chémiu IUPAC.
Štyri piliere činnosti Slovenskej chemickej spoločnosti pri SAV:
Súčasťou SChS je aj Fórum mladých SChS:
Fórum Mladých bolo založené v roku 2018. Fórum mladých vzniklo z iniciatívy mladých chemikov na Slovensku. Záujmom tohto združenia je najmä rozšírenie spolupráce, zdieľanie informácií a kontaktov, či informovanie o aktuálnych pracovných ponukách, stáží, či štipendií, ktoré by mohli mladého chemika na Slovensku zaujímať. Cieľmi mladých chemikov je aj podpora vzdelávania na stredných školách a aktívny mentoring mladých, so záujmom o chémiu. Členom sa može stať každý člen Slovenskej chemickej spoločnosti do 35 rokov. Fórum mladých úzko spolupracuje so zahraničnými sieťami mladých chemikov, najmä European Young Chemists' Network (EYCN) a International Younger Chemists Network (IYCN), kde Slovensko zastupujú traja delegáti. EYCN je sieť mladých chemikov Európskej Chemickej spoločnosti (EuChemS). IYCN je skupina mladých chemikov pod záštitou IUPAC.
Rožňavská ulica (Bratislava)

Rožňavská ulica je ulica v Bratislave, v mestských častiach Ružinov a Nové Mesto. Je pomenovaná podľa mesta Rožňava.
Tiahne sa od Trnavskej cesty po Cestu na Senec, sú na ňu kolmé ulice Turbínová, Slovinská, Galvaniho, Rádiová, Bojnická a Nová Rožňavská.
Na Rožňavskej 7 má sídlo Komoditná burza Bratislava. Na Rožňavskej 34 sa nachádza nákupné centrum Shopping Park Soravia.
Vodné pólo na Letných olympijských hrách 1932

Vodné pólo na Letných olympijských hrách 1932 bol vodnopólový turnaj v rámci multišportového podujatia Letných olympijských hier 1932. Konal sa v Los Angeles, v Spojených štátoch v dňoch od 4.12. augusta 1932, za účasti 5 tímov. Nováčikom olympijského turnaja bolo družstvo Japonska. Vodnopólový turnaj sa na hrách organizuje od roku 1900 a toto bolo jeho 8. vydanie. Zápasy sa odohrali na novopostavenom plaveckom štadióne Los Angeles Swimming Stadium, v ktorom sa konali aj súťaže v plávaní, skokoch do vody a v modernom päťboji. Mal kapacitu 10 000 miest na sedenie, z toho 5 000 miest tvorili dočasne inštalované drevené tribuny, ktoré sa po skončení hier demontovali.
Titul získalo , ktoré sa v jedinej hranej skupine umiestnilo pred a domácim .
José Sócrates

José Socrates [žuze sokrateš], celým menom José Sócrates Carvalho Pinto de Sousa (* 6. september 1957, Vilar de Maçada) je portugalský politik, v rokoch 2005 – 2011 predseda vlády. V druhej polovici roka 2007 počas portugalského predsedníctva v Európskej únii zastával úrad predsedu Rady EÚ. V rokoch 2004 2011 bol predsedom portugalskej Socialistickej strany. V domácej politike už skôr pôsobil ako minister mládeže a športu a minister životného prostredia vo vláde Antónia Guterresa.
V novembri 2014 bol zatknutý a obvinený z korupcie a daňových únikov.
PC Space

PC Space bol slovenský IT magazín, ktorý priniesol na Slovensko niekoľko inovatívnych formátov (prekladanú obálku, obálku otočenú o 90 stupňov, prvé filmové DVD pribalené k slovenskému časopisu, prvý podcast a videocast, prvé video a audio recenzie a množstvo ďalších).
Časopis vydávala od roku 1996 do 2010 agentúra Victor a Victor (neskôr ako PC_Space s.r.o., avšak jeho majiteľ sa nezmenil - Viktor Cicko). V roku 2011 vznikla anglická mutácia a časopis chcel preniknúť na zahraničné trhy, čo sa žiaľ nepodarilo a po dvoch vydaniach bola anglická mutácia ukončená. Začiatkom januára 2011 prezentoval vydavateľ veľké plány - zmena názvu na eSCAPE, úprava grafiky a celkový posun k „lifestyleovej“ vizáži. Od zámeru vydavateľstvo na jar ustúpilo a v júni ukončilo jeho vydávanie pre finančné problémy. Časopis mal svoju webovú stránku www.pcspace.sk, ktorá je (v roku 2018) opäť aktívna. V pláne je umiestniť na stránke aj kompletný archív starších vydaní. (Niektoré čísla je možné stále nájsť zadarmo na stránke issuu.com/pc_space).
Časopis mal cca 90 až 128 strán, spolu s DVD prílohou stál 3,80 eura. Náklad 21 tisíc kusov, skutočnú predajnosť vydavateľ nezverejňoval.
Na pozícii šéfredaktorov sa vystriedali: Stanislav J. Manca,
Rastislav Turanský, Juraj Redeky a Matúš Paculík (aktuálne redaktor technickej sekcie SME.sk). Medzi významných redaktorov a externých prispievateľov patrili napr. Juraj Šípoš, Ján Lončík, Tomáš Palovský, Ján Michálek (www.pcnews.sk), Roman Kadlec (neskôr redaktor PC Revue a dnes jeden z kľúčových redaktorov magazínu Touch IT), Július Haraszti (bývalý šéfredaktor Freesoft magazínu), Jaroslav Smriga, Ladislav Jediný, Štefan Stieranka, Radoslav Sirota.
Peisanos z Élidy

Peisanos ("Peisanos") bol olympijský víťaz v jazdeckých pretekoch na žrebcoch v roku 53.
Kallippos Peisanos, syn Antónia Alexióna z Élidy, bol na 208. olympijských hrách korunovaný olivovým vencom za víťazstvo v jazdeckých pretekoch na žrebcov. Dostihy na žrebcoch zaviedli v Olympii na 131. hrách v roku 256 pred Kr. Prvým víťazom tejto disciplíny bol Hippokrates z Tesálie. 
Olympijské víťazstvo Peisana je uvedené v nápise "IvO 223" (IvO = W. Dittenberger a K. Purgold, nápisy Olympia, Berlin 1896.) kamenného podstavca (jeho nezachovanej sochy) nájdeného v západnej stene múru juhozápadného rohu byzantského chrámu v Olympii. (tento objekt preskúmali v roku 1954 a zistili, že to bol pôvodne ateliér, kde sochársky majster Feidias vytvoril sochu Dia Olympijského, dielo, ktoré bolo divom sveta.) Peisanos
patril k prominentnej élidskej rodine. Nápis na podstavci totiž pripomína, že túto sochu mu dala vztýčiť na večnú pamiatku jeho matka Klaudia Kleodiké.
Rimac Automobili

Rimac Automobili je chorvátska spoločnosť, ktorá vyrába špičkové elektromobily a elektrické bicykle, založená v roku 2009 so sídlom v Svetej Nedelji. Rimac Automobili vyvinuli a predstavili model elektrického automobilu Concept One, ktorý neskôr prešiel do sériovej výroby. Prvýkrát bol predstavený verejnosti v roku 2011 na najväčšej svetovej výstave automobilov, Internationale Automobil-Ausstellung vo Frankfurte.
Dejiny.
Zakladateľom firmy Rimac Automobili je Mate Rimac, ktorý prerobil svoje staré BMW E30 na pretekárske elektrické vozidlo.
Prvý exemplár Concept One bol dodaný v januári 2013 španielskemu kupujúcemu, spoločnosti Applus+ IDIADA. Automobil bol dokončený za štyri mesiace a cena nie je známa.
Svoj druhý komerčný model Concept One, ktorého bude vyrobených celkom osem kusov, Rimac Automobili predstavili na Ženevskom autosalóne 1. marca 2016. Dňa 14. mája 2019 bolo oznámené, že v sídle Rimac Automobili bola s Kia Motors (člen Hyundai Motor Group) podpísaná zmluva o investícii vo výške asi 600 miliónov chorvátskych kún. Rimac bude vyvíjať elektrický športový automobil so stredovým pohonom športovej značky Hyundai N a vysokovýkonné hybridné vozidlo s elektrickým a vodíkovým pohonom.
Polabí

Polabí () je pruh územia pozdĺž rieky Labe medzi mestami Jaroměř a Lovosice. Ide o neformálne označenie bez presných územných hraníc. Niekedy sa tiež označuje ako "Polabská nížina". Vďaka kvalitnej pôde a priaznivým klimatickým podmienkam je intenzívne poľnohospodársky využívané. Časť dolného Polabia je tiež niekedy označovaná výrazom Zahrada Čech.
Názov Polabia bol využitý aj pre označenie regionálnych výrobkov z tejto oblasti v rámci Asociácie regionálnych značiek: značku "Polabí regionálny produkt" môžu získať výrobky pochádzajúce práve z tejto oblasti. Územie pôsobnosti tejto značky je vymedzené presne, hoci úplne nezodpovedá vyššie uvedenému všeobecnému vymedzeniu (ležia prevažne v Stredočeskom kraji, a tak do neho nespadá okolie Litoměříc, Pardubíc, Hradca Králové a Jaroměře, a naopak v niektorých miestach zasahuje mimo Polabskej nížiny, napríklad v okolí Kouřimi alebo Mladej Boleslavi).
Vodné pólo na Letných olympijských hrách 1936

Vodné pólo na Letných olympijských hrách 1936 bol vodnopólový turnaj v rámci multišportového podujatia Letných olympijských hier 1936. Konal sa v Berlíne, v Nacistickom Nemecku v dňoch od 8.15. augusta 1936, za účasti rekordných 16 tímov. Nováčikom olympijského turnaja boli 4 družstvá: Čile, Island, Juhoslávia a Uruguaj. Vodnopólový turnaj sa na hrách organizuje od roku 1900 a toto bolo jeho 9. vydanie. Zápasy sa odohrali na novopostavenom plaveckom štadióne Olympia-Schwimmstadion Berlin, v ktorom sa konali aj súťaže v plávaní, skokoch do vody a v modernom päťboji.
Titul obhájilo , ktoré sa vo finálovej skupine umiestnilo pred domácim a . V zostave víťazného Maďarska figuroval aj Sándor Tarics, neskorší najdlhšie žijúci olympijský víťaz (zomrel v roku 2016).
Plavecký štadión.
Plavecký štadión mal pre účely olympijského turnaja kapacitu 18 500 divákov. K pevným sedadlám so 7 500 miestami bol inštalované dočasné drevené sedadlá pre 11 000 divákov, ktoré sa po skončení hier demontovali.
Zoznam chránených území v okrese Kutná Hora

Toto je zoznam chránených území v okrese Kutná Hora aktuálny k júnu 2016, v ktorom sú uvedené chránené územia v oblasti okresu Kutná Hora.
Žellova ulica

Žellova ulica je ulica v Bratislave, v mestskej časti Ružinov. Nachádza sa v miestnej časti Nivy. Tiahne sa od Miletičovej po Kupeckého, je rovnobežná s Jelačičovou, Dohnányho je na ňu kolmá.
Na Žellovej 2 má sídlo Úrad pre dohľad nad zdravotnou starostlivosťou.
US Open 2011

US Open 2011 bol grandslamový tenisový turnaj, ktorý sa uskutočnil od 29. augusta do 12. septembra 2011 na otvorených dvorcoch s tvrdým povrchom USTA Billie Jean King National Tennis Center vo Flushing Meadows, New York.
US Open 2015

US Open 2015 bol grandslamový tenisový turnaj, ktorý sa uskutočnil od 31. augusta do 13. septembra 2015 na otvorených dvorcoch s tvrdým povrchom USTA Billie Jean King National Tennis Center vo Flushing Meadows, New York.
Vodné pólo na Letných olympijských hrách 1948

Vodné pólo na Letných olympijských hrách 1948 bol vodnopólový turnaj v rámci multišportového podujatia Letných olympijských hier 1948. Konal sa v Londýne, v Spojenom kráľovstve v dňoch od 29. júla7. augusta 1948, za účasti rekordných 18 tímov. Nováčikom olympijského turnaja boli 4 družstvá: Austrália, Čile, Egypt a India. Vodnopólový turnaj sa na hrách organizuje od roku 1900 a toto bolo jeho 10. vydanie. Zápasy sa odohrali v Empire Pool a Finchley Pool, v ktorých sa konali aj súťaže v plávaní a skokoch do vody.
Olympijský titul získalo , ktoré sa vo finálovej skupine umiestnilo pred predchádzajicim dvojnásobným víťazom z a .
Trnková ulica (Bratislava)

Trnková ulica je ulica v Bratislave, v mestskej časti Jarovce. Je pomenovaná podľa trnky obyčajnej.
Tiahne sa od Oleandrovej, je rovnobežná s Mandľovou, do ktorej následne kolmo ústí. Tvorí ju zástavba rodinných domov. Na Trnkovej 1 má sídlo základná škola s materskou školou.
Fikusová ulica (Bratislava)

Fikusová ulica je ulica v Bratislave, v mestskej časti Jarovce. Je pomenovaná podľa rastliny fikus.
Tiahne sa od Palmovej po Chotárnou. Ulicu tvorí zástavba rodinných domov.
Jantárová ulica (Bratislava)

Jantárová ulica je ulica v Bratislave, v mestskej časti Jarovce. Je hlavnou dopravnou tepnou v tejto mestskej časti. Sú na ňu kolmé ulice Smaragdová, Koreňová, Pílová a Chotárna, Palmová, Ovocná a Kôstková, ústí do Mandľovej.
Na ulici sa nachádzajú dve zastávky MHD – Píla a Jarovce. Tvorí ju zástavba rodinných domov.
Na hornické

Prírodná rezervácia Na hornické bola vyhlásená v roku 2002 a nachádza sa pri obci Záboří nad Labem. Dôvodom ochrany je súbor spoločenstiev lužného lesa, vodné a mokraďové spoločenstvá zarastajúcich tôní a mŕtvych ramien a spoločenstvá striedavo vlhkých nivných lúk.
Popis oblasti.
Rezervácia zahŕňa predovšetkým tvrdý luh s prevažujúcou brestovou dúbravou na dvoch slepých ramenách Labe. Na jar rozkvitá chochlačka prostredná, chochlačka dutá, veternica hájna, veternica iskerníkovitá, pľúcnik tmavý, cesnak medvedí, blyskáč cibuľkatý, krivec žltý a ďalšie. Je udávaný aj výskyt vzácnejších nezábudky riedkokvetej a scily severnej. Vo vode rastú leknica žltá a lekno jasnobiele, zriedkavo potom vykvitá perutník močiarny.
Zoznam chránených území v okrese Kladno

Toto je zoznam chránených území v okrese Kladno aktuálny k 1.októbru 2019, v ktorom sú uvedené chránené územia v oblasti okresu Kladno.
Ve Šperkotně

Prírodná pamiatka Ve Šperkotně bola vyhlásená v roku 1986 a nachádza sa pri obci Hradečno. Dôvodom ochrany je vlhkomilná lokalita s výskytom papraďorastu hadivka obyčajná "(Ophioglossum vulgatum)".
Filosebastos z Efezu

Filosebastos ("Filosebastos") bol olympijský víťaz v roku 189. 
Starogrécky nápis "Ephesos 1146" (Regions: Asia Minor, Ionia) na podstavci (nezachovanej sochy) objavený v Efeze uvádza, že Markos Aurélios Filosebastos z Efezu bol v neznámej disciplíne "periodonikés" (víťaz obehu), čo znamená, že sa počas olympiády presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili "periodos", t. j. pravidelný obeh.
Filosebastos si olympijské víťazstvo vybojoval pravdepodobne na 242. olympijských hrách v roku 189.